24.4.2014 Jurnalul Oficial al Uniunii Europene L 122/1 (Acte legislative) REGULAMENTE REGULAMENTUL (UE) NR. 375/2014 AL PARLAMENTULUI EUROPEAN ŞI AL CONSILIULUI din 3 aprilie 2014 de instituire a Corpului voluntar european de ajutor umanitar (inițiativa „Voluntari UE pentru ajutor umanitar”) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 214 alineatul (5), având în vedere propunerea Comisiei Europene, după transmiterea proiectului de act legislativ către parlamentele naționale, hotărând în conformitate cu procedura legislativă ordinară ('), întrucât: (1) Solidaritatea este o valoare fundamentală a Uniunii şi există potențialul să se dezvolte în continuare mijloace de exprimare a solidarității cetățenilor Uniunii cu persoanele din țările terțe vulnerabile sau afectate de crize provo- cate de om sau de dezastre naturale. În plus, Uniunea în ansamblu este cel mai mare donator de ajutor umanitar, furnizând aproape 50 % din ajutorul umanitar de la nivel mondial. (2) Voluntariatul este o expresie concretă și vizibilă a solidarității care permite persoanelor să își pună cunoştinţele, aptitudinile și timpul în serviciul altor persoane, fără o motivație financiară. (3) Există o necesitate de a dezvolta și mai mult solidaritatea cu victimele crizelor și dezastrelor din țări terțe, precum şi de a mări atât gradul de conştientizare, cât şi vizibilitatea ajutorului umanitar şi a voluntariatului, în general, în rândul cetățenilor Uniunii. (4) Viziunea Uniunii în ceea ce priveşte ajutorul umanitar, inclusiv un obiectiv comun, principii şi bune practici comune şi un cadru comun pentru acordarea de ajutor umanitar al Uniunii, este prezentată în Declarația comună a Consiliului şi a reprezentanților guvernelor statelor membre reuniți în Consiliu, a Parlamentului European şi a Comisiei Europene, intitulat „Consensul european privind ajutorul umanitar” ('). Consensul European privind ajutorul umanitar subliniază angajamentul ferm al Uniunii pentru o abordare bazată pe necesități, precum şi pentru respectarea și promovarea principiilor fundamentale ale ajutorului umanitar: umanitatea, neutralitatea, imparțialitatea și independența. Acţiunile Corpului voluntar european de ajutor umanitar (denumit în continuare inițiativa „Voluntari UE pentru ajutor umanitar”) ar trebui să fie ghidate de Consensul european privind ajutorul umanitar. (5)  Ajutorul umanitar al Uniunii este acordat în situații în care pot interveni și alte instrumente legate de cooperarea pentru dezvoltare, gestionarea crizelor și protecția civilă. Iniţiativa „Voluntari UE pentru ajutor umanitar” ar trebui să lucreze în mod coerent și complementar, evitând suprapunerile cu politicile şi instrumentele Uniunii relevante, () Poziţia Parlamentului European din 25 februarie 2014 (nepublicată încă în Jurnalul Oficial) şi Decizia Consiliului din 18 martie 2014. () JO C25, 30.1.2008, p. 1.